b'\n_START_ARTICLE_\nNorgesmesterskapet i fotball for menn 1951\n_START_PARAGRAPH_\nNorgesmesterskapet i fotball for menn 1951 ble vunnet av Sarpsborg etter finaleseier 3\xe2\x80\x932 over Asker SK 21. oktober. M\xc3\xa5lscorere for Sarpsborg var Jacob Johansen i det 18. minutt og Ottar Nilsen i det 81. og i det 103. minutt. M\xc3\xa5lscorere for Asker var Willy Fossli, som scoret i det andre minutt, og John Wettre-Johnsen, som scoret i det 34. minutt. 30\xc2\xa0639 tilskuere overvar kampen som ble spilt p\xc3\xa5 Ullevaal Stadion i Oslo. Dommer var Folke B\xc3\xa5lstad, Mercantile/Trygg. Dette var sjette gang Sarpsborg vant et norgesmesterskap._NEWLINE_Sarpsborgs vinnerlag: Rolf Bakke Olsen, Finn Moen, Thor Lunde, Gunnar Hansen, Gunnar Eide, Odd Pettersen, Leif Korneliussen, Jacob Johansen, Ottar Nilsen, Einar Fredriksen og Knut Andersen.'